זמר ים
האח, סבלים,; האח, ספנים, ; מותחי חבלים; עד שיא התרנים.; כמו בנבלים; מיתרי הרננים -; ענו עם גלים; פנים אל פנים:; הללו-ים, הללו-יה,; הללו-יה, הללו-ים.; העירו שחרים; בים אין סופים; על חוד ההרים,; הרי הקצפים,; מוצפי זהרים; עם שמש עפים.; שאו כנשרים; רשפי השרפים.; הללו-ים, הללו-יה,; הללו-יה, הללו-ים.; אם סהר יכסיף; רכסי הגלים,; ענן אם יעיב; ציי חשמלים -; מצפן לא יכזיב,; כוכב לא יעלים; מכם הנתיב; אל כל הנמלים.; הללו-ים, הללו-יה,; הללו-יה, הללו-ים.; 